2021. gada 20. aprīlī Noteikumi Nr. 247

Rīgā (prot. Nr. 34 39. §)

**Grozījumi Ministru kabineta 2020. gada 14. maija noteikumos Nr. 299 "Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai"**

Izdoti saskaņā ar

Lauksaimniecības un lauku attīstības

likuma 5. panta 3.1, ceturto un

septīto daļu

Izdarīt Ministru kabineta 2020. gada 14. maija noteikumos Nr. 299 "Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai" (Latvijas Vēstnesis, 2020, 96D. nr.) šādus grozījumus:

1. Izteikt 1. punktu šādā redakcijā:

"1. Noteikumi nosaka valsts atbalstu, ko piešķir īstermiņa aizdevuma veidā, lai mazinātu Covid-19 izplatības negatīvo ietekmi uz lauksaimniecības primāro produktu ražošanas procesu (turpmāk – īstermiņa aizdevums), kā arī kārtību, kādā piešķir, uzrauga un administrē īstermiņa aizdevumu, tā apmēru un piešķiršanas kritērijus."

1. Aizstāt 5. punkta ievaddaļā skaitli "2020." ar skaitli "2021.".
2. Izteikt 7.1. apakšpunktu šādā redakcijā:

"7.1. ja 2021. gadā ir pieteicies vienotajam platības maksājumam saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Ja lauksaimniecībā izmantojamā zeme ir deklarēta vienotā platības maksājuma saņemšanai ar kultūraugu un zemes izmantošanas kodu 710 un 720, lauksaimniekam 2021. gada 1. aprīlī Lauksaimniecības datu centrā ir reģistrēti lauksaimniecības dzīvnieki;".

1. Izteikt 7.3.1. un 7.3.2. apakšpunktu šādā redakcijā:

"7.3.1. atbilstoši operatīvajiem finanšu datiem apgrozījums 2021. gada janvārī, februārī, martā, aprīlī, maijā, jūnijā vai jūlijā ir samazinājies vismaz par 20 procentiem salīdzinājumā ar 2019. vai 2020. gada attiecīgo periodu;

7.3.2. atbilstoši operatīvajiem finanšu datiem likviditātes rādītāji 2021. gada attiecīgajā periodā ir pasliktinājušies salīdzinājumā ar 2019. vai 2020. gada attiecīgo periodu."

1. Aizstāt 8. punktā vārdus un skaitļus "no 2020. gada 20. maija līdz 15. augustam" ar vārdiem un skaitļiem "līdz 2021. gada 1. septembrim".
2. Papildināt noteikumus ar 8.1 punktu šādā redakcijā:

"8.1 Īstermiņa aizdevumu lauksaimnieks ir tiesīgs saņemt vienu reizi gadā."

1. Svītrot 9. punktu.
2. Izteikt 10. punktu šādā redakcijā:

"10. Īstermiņa aizdevuma apmērs ir 40 *euro* par vienotajam platību maksājumam pieteikto hektāru, ko nosaka, ņemot vērā vienotā platību maksājuma avansa apmēru, kas aprēķināts saskaņā ar Eiropas Parlamenta un Padomes 2013. gada 17. decembra Regulas (ES) Nr. [1306/2013](http://eur-lex.europa.eu/eli/reg/2013/1306/oj/?locale=LV) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. [352/78](http://eur-lex.europa.eu/eli/reg/1978/352/oj/?locale=LV), (EK) Nr. [165/94](http://eur-lex.europa.eu/eli/reg/1994/165/oj/?locale=LV), (EK) Nr. [2799/98](http://eur-lex.europa.eu/eli/reg/1998/2799/oj/?locale=LV), (EK) Nr. [814/2000](http://eur-lex.europa.eu/eli/reg/2000/814/oj/?locale=LV), (EK) Nr. [1290/2005](http://eur-lex.europa.eu/eli/reg/2005/1290/oj/?locale=LV) un (EK) Nr. [485/2008](http://eur-lex.europa.eu/eli/reg/2008/485/oj/?locale=LV) atcelšanu (turpmāk – Padomes regula Nr. [1306/2013](http://eur-lex.europa.eu/eli/reg/2013/1306/oj/?locale=LV)) 75. panta 1. punktu."

1. Aizstāt 14. punktā skaitli "10" ar skaitli "15".
2. Izteikt 17. un 18. punktu šādā redakcijā:

"17. Šo noteikumu 5.1. apakšpunktā minēto īstermiņa aizdevumu nepiešķir lauksaimniekam, kas īstermiņa aizdevuma piešķiršanas brīdī uzskatāms par nonākušu grūtībās atbilstoši vienai no šādām pazīmēm:

17.1. lauksaimniekam ar tiesas spriedumu ir pasludināts maksātnespējas process;

17.2. viņam ierosināta tiesiskās aizsardzības procesa lieta vai tiek īstenots tiesiskās aizsardzības process;

17.3. viņa saimnieciskā darbība ir izbeigta;

17.4. lauksaimnieks atbilst normatīvajos aktos par maksātnespēju noteiktajiem kritērijiem, uz kuriem pamatojoties kreditors var pieprasīt maksātnespējas procedūru;

17.5. šo noteikumu 3.2. apakšpunktā minētā lauksaimnieka kredītreitings atbilst Komisijas regulas Nr. 1408/2013 4. panta "a" apakšpunktam.

18. Šo noteikumu 5.2. apakšpunktā minēto īstermiņa aizdevumu nepiešķir lauksaimniekam, ja viņš ir:

18.1. lielais vai vidējais saimnieciskās darbības veicējs, kurš jau 2019. gada 31. decembrī bija un atbalsta piešķiršanas brīdī ir uzskatāms par nonākušu grūtībās atbilstoši Komisijas regulas Nr. 702/2014 2. panta 14. punktā sniegtajai definīcijai;

18.2. sīkais (mikro) vai mazais saimnieciskās darbības veicējs, kas atbilst šādām pazīmēm:

18.2.1. viņš jau 2019. gada 31. decembrī bija nonācis grūtībās atbilstoši Komisijas regulas Nr. 702/2014 2. panta 14. punktā minētajai definīcijai;

18.2.2. viņam atbalsta piešķiršanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process vai viņš ir saņēmis glābšanas atbalstu un nav atmaksājis aizdevumu, vai ir atsaucis garantiju, vai ir saņēmis pārstrukturēšanas atbalstu un uz to attiecas pārstrukturēšanas plāns."

1. Papildināt noteikumus ar 19.1punktu šādā redakcijā:

19.1 Šo noteikumu 5.2. apakšpunktā noteikto īstermiņa aizdevumu piešķir, nepārsniedzot Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – pagaidu regulējums) noteikto kopējo ierobežota apjoma atbalstu 225 000 *euro* apmērā."

1. Papildināt noteikumus ar 21.1 un 21.2 punktu šādā redakcijā:

"21.1 Lauksaimnieks iesniegumā norāda saskaņā ar pagaidu regulējumu pieprasītā un piešķirtā ierobežota apjoma atbalsta apmēru, tā piešķiršanas datumu, atbalsta sniedzēja nosaukumu un attiecīgo normatīvo aktu, uz kuru pamatojoties pieprasīts un piešķirts atbalsts.

21.2 Lauksaimnieks nav tiesīgs apvienot šo noteikumu 5.1. un 5.2. apakš­punktā minēto īstermiņa aizdevumu."

1. Aizstāt 24. punktā vārdus un skaitļus "Ja lauksaimnieks ir pārkāpis šo noteikumu 5.1. apakšpunktā noteiktā īstermiņa aizdevuma nosacījumus, tas" ar vārdiem un skaitļiem "Ja ir pārkāpti šo noteikumu 5.1. apakšpunktā noteiktā īstermiņa aizdevuma nosacījumi, lauksaimnieks".
2. Aizstāt 25. punktā vārdus un skaitļus "Ja lauksaimnieks ir pārkāpis šo noteikumu 5.2. apakšpunktā noteiktā īstermiņa aizdevuma nosacījumus, tas" ar vārdiem un skaitļiem "Ja ir pārkāpti šo noteikumu 5.2. apakšpunktā noteiktā īstermiņa aizdevuma nosacījumi, lauksaimnieks".
3. Izteikt 26.1. apakšpunktu šādā redakcijā:

"26.1. informācijas publicēšanu atbilstoši pagaidu regulējuma publicitātes pasākumu prasībām saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības;".

1. Izteikt 27. punktu šādā redakcijā:

"27. Lauku atbalsta dienests līdz 2021. gada 1. decembrim Zemkopības ministrijā iesniedz pārskatu par šo noteikumu 5.1. un 5.2. apakšpunktā minēto īstermiņa aizdevumu piešķiršanu."

1. Papildināt noteikumus ar 28. un 29. punktu šādā redakcijā:

"28.  2021. gadā Lauku atbalsta dienests lēmumu par šo noteikumu 5.2. apakšpunktā minēto īstermiņa atbalstu pieņem un atbalstu izmaksā pēc tam, kad stājies spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.

29. Zemkopības ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis"."

Ministru prezidents A. K. Kariņš

Zemkopības ministrs K. Gerhards